คาดว่า SET เข้าสู่ช่วงปรับฐาน / ศูนย์วิจัยกสิกรปรับประมาณการนทท. /แนะกลุ่มที่ได้รับผลกระทบจำกัดอย่างสินค้าโภคภัณฑ์เช่นยาง, เหล็ก ตามการฟื้นตัวของเศรษฐกิจโลก
23 เมษายน 2564

คาดว่า SET เข้าสู่ช่วงปรับฐาน / ศูนย์วิจัยกสิกรปรับประมาณการนทท. /แนะกลุ่มที่ได้รับผลกระทบจำกัดอย่างสินค้าโภคภัณฑ์เช่นยาง, เหล็ก ตามการฟื้นตัวของเศรษฐกิจโลก 

ในระยะสั้นเราคาดว่า SET Index จะเริ่มมี upside จำกัดเนื่องจากการประเมิน valuation จากส่วนต่างผลตอบแทนตลาดหุ้นกับพันธบัตรหรือ Earning Yield Gap (%) ใกล้แตะระดับต่ำสุดเป็นประวัติการณ์ที่บริเวณ -1.75SD หรือคิดเป็นประมาณ 3.2% (ค่าเฉลี่ย EYG% ย้อนหลัง 10ปีอยู่ที่ 4.5%) ซึ่งการปรับฐานครั้งนี้เราแบ่งกรอบแนวรับเป็น 2 กรณีขึ้นอยู่กับการควบคุมสถาการณ์การระบาด COVID-19 ระลอกสามซึ่งสัปดาห์นี้คาดว่ารัฐบาลจะแถลง โดยหากอิงจากสถารการณ์ปัจจุบันพบว่ายอดผู้ติดเชื้อยังอยู่ในระดับสูงเฉลี่ยย้อนหลัง 7วันที่ 1,400-1,500รายต่อวัน โดยเฉพาะจังหวัดกทม,นนทบุรี, ชลบุรีและเชียงใหม่ ในขณะที่ยอดการฉีดวัคซีนยังอยู่ในระดับต่ำเพียง 1% ของจำนวนประชากร ซึ่งหากยอดผู้ติดเชื้อยังอยู่ในระดับดังกล่าว เบื้องต้นเราประเมินว่าในสัปดาห์หน้ามีโอกาสสูงที่รัฐบาลจะขยายเวลาการล็อกดาวน์ สำหรับในเชิงเศรษฐกิจ 

ซึ่งในจุดนี้รวมอยู่ในประมาณการปรับจีดีพีตัวใหม่ของเราที่ +1.8% YoY จาก +2.6% YoY เนื่องจากสมมุติฐานหลักๆ เราได้รวมการใช้งบประมาณทั้งหมดของพรก.โควิด งบกลาง2564ที่กันใช้ในยามฉุกเฉิน, รวมถึงการต่ออายุมาตรการล็อคดาวน์ในปัจจุบันจนถึง พ.ค. 2564 

มากไปกว่านั้นศูนย์วิจัยกสิกรไทยได้ปรับประมาณการตัวเลขนักท่องเที่ยวปีนี้ลงจากเดิมที่ 2ล้านคน เป็นอยู่ระหว่าง 2.5แสน – 1.2ล้านคน ภายใต้ความเสี่ยงที่การควบคุมการระบาดระลอก 3 ที่น่าจะใช้ระยะเวลานานกว่ารอบก่อนหน้า (ระลอก 2) เนื่องจากพบผู้ติดเชื้อสูงและการแพร่เชื้อที่เร็วกว่าและเหตุการณ์การระบาดเกิดในใจกลางกรุงเทพ ทำให้เกิดความเสี่ยงที่จะส่งผลกระทบต่อแผนการเปิดรับนักท่องเที่ยวต่างชาติ ในช่วงที่เหลือของปีนี้ ประกอบกับสภาพแวดล้อมการท่องเที่ยวที่ยังมีความไม่แน่นอนสูง จากการระบาดของ โรคโควิดยังไม่ยุติลงในระยะเวลาอันใกล้ทั้งในและต่างประเทศ ส่งผลทำให้จำนวนนักท่องเที่ยวต่างชาติในปี น้ีน่าจะต่ำกว่าที่ประเมิน สอดคล้องกับสถานการณ์ปัจจุบัน 

มาตรการช่วยเหลือที่ยังคงเหลือในปัจจุบันล่าสุดได้มีการขยายระยะเวลา”เราชนะ” ไปจนถึงสิ้น 30 มิ.ย.64 เพื่อรับมือกับการระบาดระลอก 3 ที่ประชาชนไทยมีการทำงานที่บ้าน, การใช้จ่ายได้รับผลกระทบจากการล็อคดาวน์ ในส่วนของโครงการ “เรารักกัน”เยียวยาผู้ประกันตนมาตรา 33 ประกันสังคม จำนวน 4,000 บาท ยังคงเกณฑ์การใช้จ่ายสิ้นสุดที่ 31 พ.ค.64 เช่นเดิม เนื่องจากขณะนี้ผู้ใช้สิทธิ ม.33 เรารักกัน ใช้เงินจ่ายเงินไปแล้วถึง 80% ของงบประมาณ 34,000 ล้านบาท ที่เป็นวงเงินที่เบิกจ่ายให้กับผู้ใช้สิทธิในโครงการ ซึ่งยังเหลือเวลาอีกประมาณ 1 เดือนกว่า เบื้องต้น จำนวนวงเงินที่เหลืออยู่ ใน พรก.โควิด-19, งบกลางปี2564 รวมกันราว 3.5แสนลบ. (2.2แสนลบ + 1.3แสนลบ.) เพียงพอต่อการออกโครงการ “คนละครึ่ง”เฟส 3, รวมถึงมาตรการกระตุ้นเศรษฐกิจอื่นๆ ที่ต้องจับตา และ มาตรการที่จะดึงเงินฝากของประชาชนมาใช้จ่ายเข้าระบบเศรษฐกิจ จับตาจำนวนผู้ติดเชื้อและท่าทีของรัฐบาลต่อการล็อคดาวน์ คาดจะเป็นปัจจัยกดดัน SET หากขยายเวลา 

มุมมองตลาดหุ้น/ กลยุทธ์การลงทุน สำหรับตลาดหุ้นเราคาดว่า SET เข้าสู่ช่วงปรับฐานโดยเราประเมินกรอบบริเวณ 1,535-70จุด แนะกลุ่มที่ได้รับผลกระทบจำกัดอย่างสินค้าโภคภัณฑ์เช่นยาง, เหล็ก ตามการฟื้นตัวของเศรษฐกิจโลก (Global play)  

หุ้นแนะนำ PTTGC (พื้นฐาน 79.00 บาท) คาดกำไรสุทธิไตรมาส 1/2564 ที่ 9.1 พันลบ. โตขึ้น 204% YoY และ 43% QoQ จากบรรยากาศภายในอุตสาหกรรมที่เป็นใจแก่ทุกหน่วยธุรกิจ, PTTGC คือหนึ่งในหุ้นกลุ่มโรงกลั่นปิโตรเคมีเพียงไม่กี่ตัวที่คาดว่าจะมีกำไรดีขึ้น QoQ ในไตรมาส 2/2564 จากราคา PE ที่สูงขึ้นและส่วนต่างราคาอะโรเมติกส์ที่สูงขึ้น STA (พื้นฐาน 55.00 บาท) ทยอยสะสมกลุ่มที่ได้รับผลกระทบจำกัดอย่างกลุ่มที่อิงกับสินค้าโภคภัณฑ์ที่คาดว่ากำไรไตรมาส 1/2564 ออกมาแข็งแกร่ง, ตัวเลขส่งออก มี.ค. 64 ของยางและรถยนต์ที่คาดว่าจะออกมาดี 

รายงานตัวเลขเศรษฐกิจ วันศุกร์ ติดตาม ตัวเลขคาดการณ์ PMI ภาคการผลิตของเยอรมันเดือน เม.ย. ประเมิน -1% MoM เป็น 65.9 จุด ตัวเลขคาดการณ์ PMI ภาคการผลิตของเยอรมันเดือน เม.ย. ประเมิน +2.3% MoM เป็น 60.5 จุด และตัวเลขยอดขายบ้านใหม่ในสหรัฐฯ เดือน มี.ค. คาด +12% MoM เป็น 8.68 แสนยูนิต